Publication: Magyar Közlöny
Issue: MK-2003-115 (Year: 2003, Number: 115)
Era: 1990-2004
Section: A BM Központi Hivatal a 35/2000. (XI. 30.) BM rendelet 73. § (1) bekezdése alapján — az eddig közzétetteken
Paragraph Index: 264

3. Beszerzés 3.1. Amennyiben a Bank másként nem rendelkezik, a Tevékenységek végrehajtásához szükséges és a Támogatásból fedezendõ szaktanácsadói szolgáltatások és árucikkek beszerzését a jelen Melléklethez tartozó I. számú Kiegészítõ melléklet rendelkezései szabályozzák. 3.2. A Kedvezményezett gondoskodik arról, hogy az összes importált árucikk, melyet a Támogatás bevételeibõl finanszíroznak, biztosítva legyen a beszerzésével, szállításával és a felhasználási vagy üzembe helyezési ponton történõ átadásával összefüggõ kockázatokkal szemben, és hogy az ilyen biztosításra történõ kártalanítási kifizetések szabadon felhasználható valutában valósulhassanak meg, ha a szóban forgó árucikkeket pótolni vagy javítani szükséges. A Kedvezményezett gondoskodik arról, hogy a Tevékenységekhez kapcsolódó berendezéseket, eszközöket mindig a megfelelõ módszerekkel üzemeltessék és tartsák karban, továbbá hogy az ilyen berendezések, eszközök javítását vagy felújítását a szükséges gyorsasággal hajtsák végre.

Source: https://magyarkozlony.hu/hivatalos-lapok/84f8ed92bc773c8cb1ad215de11cf6b925ce4f5e/dokumentumok/7002b3928881483f2d0fa4ed71ac9eef4afe4aa4/letoltes